Ρίτα Λέβι Μονταλτσίνι

Η Ρίτα Λέβι-Μονταλτσίνι (22 Απριλίου 1909 − 30 Δεκεμβρίου 2012) ήταν Ιταλίδα γιατρός και πρωτοπόρος ερευνήτρια στον κλάδο της νευρολογίας, που είχε μάλιστα βραβευτεί με βραβείο Νόμπελ για τις ανακαλύψεις της σχετικά με την ανάπτυξη των νευρικών κυττάρων (1986 - από κοινού με τον Στάνλεϋ Κοέν). Υπήρξε ισόβια γερουσιαστής από τον Αύγουστο του 2001 και από τη θέση αυτή στήριξε ιδιαίτερα τις κεντροαριστερές κυβερνήσεις του Ρομάνο Πρόντι. Δέχτηκε αρκετές επικρίσεις για τις πολιτικές της επιλογές αλλά και έγινε στόχος ρατσιστικών επιθέσεων λόγω της εβραϊκής της καταγωγής. Εξαιτίας αυτής της καταγωγής άλλωστε είχε αναγκαστεί να απομακρυνθεί από την έρευνα κατά τη διάρκεια του Β΄ Παγκόσμιου Πολέμου, όταν υποχρεώθηκε να διεξάγει τα πειράματά της στην κουζίνα του σπιτιού της.

Υπήρξε η μακροβιότερη κάτοχος Νόμπελ και η μόνη που ξεπέρασε τα 100 χρόνια ζωής.

Έχει δημοσιεύσει αρκετές μελέτες, μεταξύ των οποίων και τον Κρυφό άσο, που έχει μεταφραστεί στα ελληνικά.

Σημειώσεις

 Πηγές 

Το μακροβιότερο Νομπέλ και το «μαγικό» ελιξίριό του, Το Βήμα, 27/04/2009 
«Εφυγε» η Ιταλίδα Νομπελίστρια Ρίτα Λέβι Μονταλτσίνι, Ημερησία On Line 31/12/2012 
Πέθανε η θρυλική νομπελίστρια Ρίτα Λεβί Μονταλτσίνι, Τα Νέα (διαδικτυακή έκδοση), Κυριακή 30 Δεκεμβρίου 2012

Κατηγορία:Ιταλοί ιατροί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Ιταλοί νομπελίστες
Κατηγορία:Ιταλοεβραίοι
Κατηγορία:Αιωνόβιοι